ועדת הכספים, כנסת 17, פרוטוקול מספר 226, 2006-12-06 11:25

יעקב ליצמן: אני פותח את ישיבת ועדת הכספים פנייה מספר 449 – בתי הדין הרבניים.

ראובן ריבלין: כבר אישרנו את מרכז בגין?

מאיר בינג: לפני כחודש נתנו למרכז בגין מיליון שקלים ונתנו גם למרכז רבין מיליון.

יעקב ליצמן: זה כבר היה.

מאיר בינג: באותה פנייה מרכז רבין קיבל יותר ממיליון.

מאיר בינג: הוא קיבל מיליון ומאתיים אלף, ומרכז בגין קיבל 300 אלף, שזה כלל את החזר הקיצוץ שאתם פניתם למשרד ראש-הממשלה.

מאיר בינג: כלומר, רבין קיבל מיליון פלוס החזר קיצוץ, ובגין קיבל רק את ההחזר קיצוץ כי את המיליון הוא קיבל קודם לכן.

מאיר בינג: זה אושר בשבוע שעבר.

ראובן ריבלין: היה נדמה לי שהיה החזר הקיצוץ לרבין ולבגין.

מאיר בינג: שניהם קיבלו.

יעקב ליצמן: מי בעד 449?

יעקב ליצמן: מי נגד?

יעקב ליצמן: פנייה מספר 449 – אושרה.

יעקב ליצמן: על פנייה 548 הצבענו קודם, כאשר השר לאיכות הסביבה היה כאן.

יעקב ליצמן: פנייה מספר 539 עד 541 מי בעד?

יעקב ליצמן: מי נגד?

יעקב ליצמן: פנייה מספר 539 עד 541 – אושרה פנייה מספר 542 עד 544

מאיר בינג: תקציב השכר של משרד המשפטים לבתי-המשפט.

מאיר בינג: הגירעון גדל השנה בגלל עדכון שכר השופטים שבוצע בינואר, בתחילת השנה.

יעקב ליצמן: מה זה הקלות מיסים שאתם מורידים שם?

מאיר בינג: הקלות ממיסים אלה החזרים שלעובדי מדינה יש גילום של הריבית ואנחנו מעבירים את זה לשכר.

ניסן סלומינסקי: אני רואה שכל הכסף, ה-22 מיליון שקלים, הולך לפרקליטות המדינה.

מאיר בינג: בסך הכול יש פה 44 מיליון שאנחנו מוסיפים, שחלקו הולך לפרקליטות.

מאיר בינג: מה שיש פה זה התאמה של תקציב השכר.

סמדר אלחנני: אני רוצה להעיר משהו לגבי עדכון השכר, והוועדה אישרה בינואר.

סמדר אלחנני: הוועדה מפרסמת את עליית שכר השופטים בהתאם לחוק, כי זה היה צמוד לשכר הממוצע במשק.

סמדר אלחנני: מערכת השכר שהכינה את התזכיר לשנת 2006 ידעה בערך שלוש שנים שב-1 בינואר 2006 תהיה העלאת שכר.

סמדר אלחנני: כולם ידעו כמה יעלה השכר הממוצע במשק, כולם ידעו את זה.

סמדר אלחנני: זאת אומרת, זאת לא הייתה הפתעה.

יעקב ליצמן: מי בעד?

יעקב ליצמן: מי נגד?

יעקב ליצמן: פנייה מספר 542 עד 544 – אושרה פנייה מספר 545 עד 547 - בתי משפט

מאיר בינג: בפנייה הזו יש כמה דברים.

מאיר בינג: הנושא המרכזי הוא העברה של כ-28 מיליון שקלים מהתקציב הרגיל של משרד המשפטים לתקציב הפיתוח.

מאיר בינג: זה בעיקר פיתוח מערכות מחשוב חדשות או רישום שלהם ב טאבו.

ניסן סלומינסקי: היום בתי המשפט נמצאים מבחינת המחשוב בסופר של העולם, אבל בתי-הדין – אז טומי לפיד ביקש שיעבירו אותם אליו, והם אכן עברו אליו, הוא אמר שהוא ישדרג אותם – נמצאים בתת-רמה.

ניסן סלומינסקי: כל פעם השר מופיע כאן ומבטיח לנו שהוא יעשה, אבל בסוף שום דבר לא קורה.

מאיר בינג: דיברתי אתך אישית בנושא הזה ואמרתי לך שבתקציב 2007, בתקציב מקורי, כבר מופיע חמישה מיליון שקלים לשדרוג מערך המחשוב בבתי-הדין הרבניים.

מאיר בינג: יצאנו לדרך.

ניסן סלומינסקי: מה זה ה-28 מיליון שקלים שמופיעים כאן?

מאיר בינג: עלות השדרוג שם היא בסביבות ה-5 מיליון דולרים, והם קיבלו את כל הכסף וזאת תהיה פריסה על-פני כמה שנים.

יעקב ליצמן: מי בעד?

יעקב ליצמן: מי נגד?

יעקב ליצמן: פנייה מספר 545 עד 547 – אושרה פנייה מספר 557 עד 558, 560 עד 561 – משרד האוצר

מאיר בינג: שינויים בתקציב משרד האוצר ברשות המיסים.

מאיר בינג: הפנייה כוללת מספר נושאים.

מאיר בינג: העברה ברשות המיסים של 5 מיליון מהתקציב הרגיל.

יעקב ליצמן: מי בעד?

יעקב ליצמן: מי נגד?

יעקב ליצמן: פנייה מספר 557 עד 558, 560 עד 561 – אושרה פנייה מספר 562

מאיר בינג: בעמוד 31 יש שני נושאים.

מאיר בינג: זה פיצול של הרשאה להתחייב.

מאיר בינג: בחיפה אנחנו עומדים לשקף מכולות, שאפשר יהיה לעשות בדיקה ביטחונית.

מאיר בינג: נותנים להם את ההרשאה להתחייב כדי לחתום על חוזה.

מאיר בינג: זה גם בחיפה וגם באשדוד.

סמדר אלחנני: יש פה את עוקף המדינה והחברה דרך ארץ, שזה סיפור אחר לגמרי.

סמדר אלחנני: אתה פה לוקח הרשאה להתחייב עבור ייעוץ.

מאיר בינג: נכון, אני לוקח שני נושאים.

מאיר בינג: אחד ליועצים.

יעקב ליצמן: מי בעד?

יעקב ליצמן: מי נגד?

יעקב ליצמן: פנייה מספר 562 – אושרה מה זאת הפנייה של הגמלאות?

יעקב ליצמן: אם זה קריטי, נאשר.

אייל אפשטיין: כל מה שמדובר בתקצוב הוצאה מותנית בהכנסה בגין הסכמי רציפות, של אנשים שעבדו לדוגמה ברשויות מקומיות קודם ועברו לשירות המדינה.

יעקב ליצמן: לא.

יעקב ליצמן: אנחנו נחכה.

יעקב ליצמן: אני אחכה עד שיגיע הרפרנט, ואני אאשר את זה.

יעקב ליצמן: אני לא סוגר את הישיבה.